CELEX: 32017D1518
Language: hu
Date: 2017-08-31 00:00:00
Title: A Bizottság (EU) 2017/1518 határozata (2017. augusztus 31.) Írországnak a fizetésképtelenségi eljárásról szóló (EU) 2015/848 rendelet A. és B. mellékletének felváltásáról szóló (EU) 2017/353 európai parlamenti és tanácsi rendeletben való részvétele megerősítéséről

1.9.2017   
            
            
               HU
            
            
               Az Európai Unió Hivatalos Lapja
            
            
               L 226/30
            
         A BIZOTTSÁG (EU) 2017/1518 HATÁROZATA
   (2017. augusztus 31.)
   Írországnak a fizetésképtelenségi eljárásról szóló (EU) 2015/848 rendelet A. és B. mellékletének felváltásáról szóló (EU) 2017/353 európai parlamenti és tanácsi rendeletben való részvétele megerősítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló (21.) jegyzőkönyvre és különösen annak 4. cikkére,
   mivel:
   
               (1)
            
            
               Írország az Európai Bizottságnak küldött 2017. június 7-i levelével értesítést nyújtott be azon szándékára vonatkozóan, hogy elfogadja és magára nézve kötelezőnek tekinti az (EU) 2017/353 európai parlamenti és tanácsi rendeletet (1).
            
         
               (2)
            
            
               Írországnak az említett rendeletben való részvételéhez nem kapcsolódnak különleges feltételek, és nincs szükség átmeneti intézkedésekre. A Bizottság megjegyzi, hogy az (EU) 2015/848 európai parlamenti és tanácsi rendelet (2) Írországra nézve kötelező, és az Írország által most benyújtott értesítés tárgyát képező intézkedés pusztán aktualizálja az említett rendelet nemzeti fizetésképtelenségi eljárásokat felsoroló mellékletét.
            
         
               (3)
            
            
               Ezért Írországnak az (EU) 2017/353 rendeletben való részvételét meg kell erősíteni.
            
         
               (4)
            
            
               Annak érdekében, hogy Írország a lehető leghamarabb alkalmazhassa a fizetésképtelenségi eljárásról szóló rendeletet és annak az (EU) 2017/353 rendelet által felváltott A. mellékletét, e határozatnak a kihirdetését követő napon kell hatályba lépnie,
            
         ELFOGADTA EZT A HATÁROZATOT:
   1. cikk
   A Bizottság megerősíti Írországnak az (EU) 2017/353 rendeletben való részvételét.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2017. augusztus 31-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  Az Európai Parlament és a Tanács (EU) 2017/353 rendelete (2017. február 15.) a fizetésképtelenségi eljárásról szóló (EU) 2015/848 rendelet A. és B. mellékletének felváltásáról (HL L 57., 2017.3.3., 19. o.).
   
      (2)  Az Európai Parlament és a Tanács (EU) 2015/848 rendelete (2015. május 20.) a fizetésképtelenségi eljárásról (HL L 141., 2015.6.5., 19. o.).